Input: यस्ते द्रप्स स्कन्दति यस्तेऽअꣳशुर्ग्रावच्युतो धिषणयोरुपस्थात्। अध्वर्योर्वा परि वा यः पवित्रात्तं ते जुहोमि मनसा वषट्कृतꣳ स्वाहा देवानामुत्क्रमणमसि॥२६॥

Padapatha: यः।ते।द्रप्सः।स्कन्दति।यः।ते।अꣳशुः।ग्रावच्युत इति ग्रावऽच्युतः।धिषणयोः।उपस्थादित्युपऽस्थात्।अध्वर्य्योः।वा।परि।वा।यः।पवित्रात्।तम्।ते।जुहोमि।मनसा।वषट्कृतमिति वषट्ऽकृतम्।स्वाहा।देवानाम्।उत्क्रमण᳖मित्युत्ऽक्रमणम्।असि